cyanic-selkie/wikianc huggingface dataset:
Samleie
Samleie eller viser til seksuell omgang mellom menneske. Den vanlegaste forma, vaginalt samleie, vil seia at ein fører mannen sin erigerte penis inn i skjeden til kvinna, men også andre former for intens stimulering av kjønnsorgana mellom menneske kan kallast samleie. Samleie kan utførast på ei rekkje ulike måtar, ta ulik tid og ha ulike føremål. Eit viktig mål kan vera befrukting, men andre kan vera å bygga nærleik, tilfredsstilla lyst, eller utøva makt. Det kan omfatta forspel, penetrasjon og har gjerne orgasme og/eller utløysing frå ein eller begge partane som klimaks.
Samleie er omfatta av lovar som set grenser for kven ein kan utføra det med og kvar. Det er også omfatta av tabu, og blir sjeldan utført offentleg. Sjølve handlinga kan omtalast med ei rekkje omgrep, som coitus, hjåsvæve, å elska, å liggja saman eller å ha sex.
Biologi
Hovudføremålet for paring i naturen er som regel forplanting, og dei fleste dyr parer seg berre når hoa er fruktbar. Menneske og ein del andre dyr har derimot ei kjønnsdrift som gjer at dei ønskjer å ha samleie oftare. Menneske blir gjerne tiltrekte av kvarandre gjennom flørting, sans- og kjensleinntrykk og utsondring av feromonar. Dei kan vidare bli seksuelt opphissa gjennom nærkontakt, nakenheit og utveksling av kjærteikn, gjerne i erogene soner. Opphissinga fører mellom anna til auke i puls og blodtrykk, tilstrømming av blod til kjønnsorgana, som blir større.
Ein kan gjennomføra eit vellukka samleie når penis er erigert og skjeden er gjort fuktig gjennom utskiljing av eit sekret, eller ein har tilført eit glidemiddel. Utan glidemiddel kan samleiet vera smertefullt og gje skadar. Deretter oppnår ein seksuell stimulering gjennom friksjon der penis eller eit anna objekt går fram og tilbake inni skjeden eller eit anna kroppshòlrom. Frå opphissingsfasen går ein over til platåfasen, eit høgdepunkt for lystfølelsen der ein nærast automatisk fortset handlinga. Denne fasen går gjerne over i orgasmefasen, ein svært opphissa og lukkeprega tilstand på opptil 15 sekund som er prega av muskelsamantrekkingar nær kjønnsorgana og utskiljing av hormon som oxytocin og prolaktin. I denne fasen er det vanleg for menn å få sædutløysing, medan kvinner noko sjeldnare kvinner kan ha ei tilsvarande væskeutløysing. Etter dette klimakset følgjer den rolegare avspenningsfasen der ein kan kjenna velvære og glede.
Vaginalt samleie kan føra til befrukting om kvinna er i ein fruktbar periode og sæden ikkje blir stoppa av prevensjonsmiddel. Alle former for samleie kan føra til smitte av seksuelt overførbare sjukdommar, men bruk av kondom minsker sjansen for smitte.
Krøllalfa
På engelsk vert @ uttala som «at», altså ved, på eller hos. E-post-adressa bill@example.com tyder med andre ord «Bill hjå Example».
I eit anna tidleg datasystem vart @ brukt til å lage linjeskift, sidan teiknet ikkje vart brukt som eit normalt teikn.
Absolute Music 15
Absolute Music 15 er ei samleplate i den norske Absolute Music-serien og vart utgjeve i 1995.
Innhald
Absolute Music 15
Dreiing
Dreiing er ein metode for forming av anten metall-, plast- eller tremateriale. Metoden føregår ved at ein raskt roterer eit arbeidsstykke og deretter skjer til diameteren eller forma på materialet slik ein ynskjer. Skjeringa blir utført med eit skjer tilpassa materialet – både typen og forma. Dreiing blir som regel utført med dreiemaskin, men kan også drivast av hand- eller fotkraft.
Kautokeino
Kautokeino (nordsamisk Guovdageaidnu) er ein tettstad og administrasjonssenteret i Kautokeino kommune, sør i Finnmark-området i Troms og Finnmark fylke. Tettstaden ligg på begge sidene av Kautokeinoelva og har, som er om lag halvparten av folketalet i kommunen.
Dreiing
Typar dreiebenkar
Det finst fleire forskjellige maskinar for dreiing, både manuelle og datastyrte (CNC), og då også med fleire ulike funksjonar. Dei manuelle dreiebenkane har som oftast berre to eller tre aksar: Éin akse som leier skjeret horisontalt og parallelt med materialet (hovudsleiden, z-aksen), éin som leier skjeret horisontalt og på tvers av materialet. inn mot sentrum (tverrsleiden, x-aksen), og éin som kan vendas horisontalt 360° rundt (toppsleiden). Både tverrsleiden og toppsleiden er festa oppå hovudsleiden. Dei datastyrte kan derimot ha mange fleire aksar og funksjonar. Blant anna kan desse ha 5-7 aksar eller i nokre høve fleire, og funksjonar som boring og fresing utanom sentrum på arbeidsstykket.
Kautokeino
I Kautokeino finst kommunehuset og servicetilbod, som daglegvarebutikk og bensinstasjon. I sentrum ligg Samisk høgskole og Samisk videregående skole og reindriftsskole. Sør for sentrum står Kautokeino kyrkje, på austsida av Kautokeinoelva.
Geografi
Tettstaden ligg på 23. austlege lengdegrad, noko m.a. byen Alta og tre tettstadar i Alta kommune også gjer: Tverrelvdalen, Rafsbotn og Amtmannsnes. Tettstaden si høgd over havet er 319±1 meter.
Dreiing
Operativsystem
Dei manuelle dreiebenkane blir styrt av ein operatør som utfører arbeidet til maskinen fysisk ved å sveive på skruespindlar for dei forskjellige sleidane. For å holde orden på kor langt me har sveivd er det montert skaleringar på skruespindelen, men dei fleste manuelle dreiebenkar har likevel ei digital avlesing i z- og x-aksen som kan vise opptil 1/1000 mm (0.001 mm) nøyaktigheit.
Kautokeino
Historie
Kautokeino er kjend for å vere heimstaden til Kautokeinoopprøret i 1852, eit opprør mot norsk framferd i Sameland.
Dreiing
Operativsystem
Dei datastyrte dreiebenkane har program laga til ulike delar slik at masinen utfører dreiejobben automatisk, og kan då drive masseproduksjon. Dei nyare automatiske maskinane kan òg vere heilt innbygde, og vernar då menneske og andre maskinar mot avdreidde sponar, kjølevæske og liknande. Dei manuelle dreiebenkane er ofte opne og vernar mindre. Dei har då òg lågare omdreiingshastigheit enn dei datastyrte.
Kautokeino
Samferdsel
Riksveg 93 forbind tettstaden Kautokeino til Alta i nord, via Máze (Masi). Sørover fører riksvegen til riksgrensa mot Finland, med vidare forbindelse til Enontekiö. Nord for tettstaden ligg Kautokeino flyplass, ei tidlegare militær flystripe.
Kvithalesymjesnipe
Kvithalesymjesnipa (Phalaropus tricolor) er ein liten vadefugl som hekkar på prærien i Nord-Amerika, overvintrar i sentrale Andes i Sør-Amerika og er ein sjeldan gjest i Vest-Europa.
Skildring
Kvithalesymjesnipa er den største av alle symjesnipene, ca. 23 cm i lengd, har «symjeflikar» og eit rett, tynnt svart nebb. Dei hekkande hofuglane har grå og brun oversida, med kvit underside, ein raudleg hals og raude sideflekker. Hannar i hekkedrakt har bleikare farger, med en brun rygg, og dei raudlege flekkene er reduserte eller fråverande. Ungfuglar er gråe og brune over, med kvitaktig underside. Den tydeleg svarte augemaska manglar på dei yngste. Om vinteren er fjørdrakta hovudsakleg grå over og kvit under, men den mørke augeflekken er alltid til stades.
Kvithalesymjesnipa er uvanleg sterkt knytt til salt og beitar i store tal under migrasjon på saltvassjøar som for eksempel Mono Lake i California og Store saltsjø i Utah, ofte saman med symjesnipe. Til likskap med polarsymjesnipa og symjesnipa har en kvithalesymjesnipa omvendte kjønnsroller, men til forskjell frå dei andre to artane er ikkje kvithalesymjesnipa pelagisk.
Sjølv om denne arten er svært vanleg, har populasjonen gått ned i enkelte område på grunn av tap av våtmarkshabitat på prærien. Nokon få kvile og beiteplassar er av avgjerande tyding under migreringa.
Gunn Marit Nisja
Gunn Marit Nisja er ein norsk forfattar frå Gjøra i Sunndal kommune.
For debutromanen "Naken i hijab" vart ho nominert til bokhandlerprisen i 2011.
Ho er busett på Modum.
A las barricadas
«A las barricadas» ('Til barrikadane') var ein av dei mest populære songane til anarkistane under den spanske borgarkrigen 1936-1939. Melodien er frå songen «Warszawjanka» frå 1905, og den spanske teksten er skriven av Valeriano Orobón Fernández.
«La Confederación» som det er referert til i siste vers var den anarkosyndikalistiske fagorganisasjonen CNT (Den nasjonale arbeidarkonføderasjonen), på den tida den største fagorganisasjonen og viktigaste anarkistorganisasjonen i Spania. CNT var ei viktig kraft i kampen mot general Francisco Franco sitt militærkupp mot den spanske republikken.
Tekst
Det tredje verset er somtid sunge med lina «Alza la bandera revolucionaria, que del triunfo sin cesar nos lleva en pos» ('Reis opp det revolusjonære flagget, som fører oss fram til ustanseleg siger').
Kjelder
Den engelskspråklege wikipediaen, art. med same namnet, som lesen 10. mars 2009.
Château-Salins
Château-Salins (tysk Salzburgen) er ein liten by og kommune nordaust i Frankrike. Han er sous-préfecture (underprefektur) i departementet Moselle i regionen Lorraine, og har om lag 2 500 innbyggjarar.
Château-Salins er senter i området Saulnois, som produserer salt. Både byen og området har tatt namn etter saltproduksjonen.
Historie
Château-Salins vart først nemnd i 1346 som Chastelsalins. Etter den franske revolusjonen vart byen ein kort periode kalla Salines Libres. Frå 1800 til 1871 høyrte Château-Salins til departementet Meurthe, og frå 1871 til slutten av den første verdskrigen var byen ein del av Tyskland. Då byen igjen vart fransk i 1919 vart byen ein del av departementet Moselle.
Austkampane
Austkampane er nokre åsar som ligg 8 km nord for Menipa i Sør-Rondane i Antarktis. Dei vart kartlagde av norske kartografar i 1946 frå flyfoto tekne under Lars Christensen-ekspedisjonen (1936–37) og i 1957 frå flyfoto tekne under U.S. Navy Operasjon Highjump (1946–47).
Femunden
Femunden er den tredje største innsjøen i Noreg. Sjøen var nest størst fram til 1957 då Røssvatnet vart regulert. Han ligg hovudsakleg i Engerdal kommune i Innlandet, men den nordlegaste delen av innsjøen ligg i Røros kommune i Trøndelag. Femunden har eit areal på 203,5 km², ligg 662 moh. og er 150 meter djup. Innsjøen er Noregs største ikkje regulerte vatn. Han er Nordens største innsjø med vasshøgd over 600 meter.
Dei viktigaste elvene som renn inn i Femunden er Tufsinga i vest og Røa i nordaust. Deltaet til Tufsinga blei freda i 1981 då Tufsingdeltaet naturreservat blei oppretta. Elva Røa kjem frå Rogen, ein innsjø på grensa mellom Noreg og Sverige, og ho renn gjennom Femundsmarka nasjonalpark.
Femunden har to utløp (noko som er sjeldant). Størst er elva Gløta i sør, som renn ut i Isteren og som lengre ned i vassdraget blir til Femundselva. Denne elva endrar namn til Trysilelva når ho kjem inn i Trysil kommune og til Klarälven når ho renn inn i Värmland i Sverige. Femunden har òg eit mindre utløp i nord mot Feragen og Håelva i Trøndelag.
Innsjøen er særs næringsfattig, men har likevel heile ni artar fisk. Sikbestanden er særleg stor, men det finst òg aure, røye, harr, ørekyt, åbor, hork, lake og gjedde her.
I turistsesongen vert innsjøen trafikkert av «Femund II» med anløp i Femundsenden (sør), Buvika, Elgå, Revlingen, Jonasvollen, Haugen, Femundshytta, Røa og Sørvika (nord). Det er bussamband mellom Sørvika og Røros, og mellom Femundsenden og Trysil.
Femundsvassdraget inkludert Femunden er verna mot vasskraftutbygging.
Sfântu Gheorghe
Sfântu Gheorghe (tyder «St. Georg» på norsk, ungarsk Sepsiszentgyörgy, tysk Sankt Georgen, jiddisk סנט דשזארדזש) er ein by sentralt i Transilvania i Romania. Han er fylkeshovudstad i Covasna fylke og har oppunder 60 000 innbyggjarar. Han ligg ved elva Olt i ein dal mellom Baraoltfjella og Bodocfjella.
Busetnader
Sfântu Gheorghe er ein municipiu (større bykommune) med desse busetnadane:
Drymós
Drymós (gresk Δρυμός) er ein distriktsby i periferieininga Thessaloníki i periferien Sentral-Makedonía i Hellas. Drymós høyrer til kommunaleininga Mygdonía i kommunen Oreókastro.
Bilbao Abra
Bilbao Abra  er ei bukt i Biscayabukta i Atlanterhavet, som ligg ved munningen til Bilbaoestuaret i Bizkaia i Spania. På kvar side av bukta ligg nesa Punta Galea i nord og Punta Lucero i sør. Den indre delen av bukta er lukka av hamna i Bilbao. Hamneområdet vert gradvis bygd utover på kvar side av bukta.
Breidda av bukta grensar til kommunane Santurtzi og Zierbena i sør og Getxo i nord.
Det finst tre strender langs bukta, alle i Getxo: Las Arenas, Ereaga og Arrigunaga.
Tom Bakkeli
Han arbeidde mange år i VG.
Borre
Borre (også kalla Kirkebakken) er ei bygd i Horten kommune i Vestfold og Telemark. Borre har tidlegare òg vore eigen kommune, og fram til 2002 var Borre namnet på noverande Horten kommune. Bygda ligg sørom Horten sentrum. Borre var fram til 2014 som ein tettstad å rekne.
Her ligg Borre kyrkje. Sørom Borre ligg Høgskolen i Vestfold.
Ved Borre ligg parken Borrehaugene med den største samlinga av store kongegraver i Norden. Her ligg òg Midgard historisk senter.
Borre kommune
Borre kommune vart oppretta som Borre formannskapsdistrikt i 1837. 1. januar 1858 vart Horten skild ut frå Borre som eigen kommune. Borre hadde då 2 954 innbyggjarar. Horten hadde 4 636.
Ein del av Borre med 287 innbyggjarar vart overført til Horten 1. august 1921. Ein ny del med 308 innbygjarar vart overført 1. juli 1951.
Forbach
Forbach er ein by og kommune nordaust i Frankrike. Han er sous-préfecture (underprefektur) i departementet Moselle i regionen Lorraine, og har om lag 25 000 innbyggjarar. Byen ligg nær grensa til Tyskland.
Nils Hoel
Nils Jacobsen Hoel var ein norsk gardbrukar og stortingsmann frå Nes i Hedmark.
Forbach
Når ein reiser med tog mellom Tyskland og Frankrike var det ved stasjonen i Forbach at all fortolling skjedde før Schengen-traktaten, og toga går frå å nytte dei høgre spora (Tyskland) til å nytte venstre spor (Frankrike).
Nils Hoel
Hoel var son av Jacob Hoel og tok over storgarden Hovinsholm på Helgøya i 1848 etter far sin. Han var med i heradsstyret i Nes 1853-61, der i mellom fire år som ordførar.
Forbach
Den franske songeren Patricia Kaas er frå Forbach.
Nils Hoel
Stortingsrepresentant frå Hedmark var Hoel både 1859-60, 1862-63 og på det overordentlege storting i 1864. På alle tingsamlingane var han medlem av Lagtinget. 1859-60 sat han i justiskomite nr 1, 1862-63 var han i konstitusjonskomiteen.
Han døydde på Rikshospitalet.
Jacob Hoel
Jacob Nielsen Hoel,, var ein norsk gardbrukar og stortingsmann frå Hedmark.
Tythøa
Tythøa  er eit fjell i Oppdal i Trøndelag. Det har ei høgd på 1773 meter over havet og er det 532. høgaste fjellet i landet av fjella med primærfaktor på minst 50 meter.
Bida i Ras al-Khaimah
Bida er ein by i Ras al-Khaimah i Dei sameinte arabiske emirata.
Jacob Hoel
Hoel var i 1814 valmann ved valet til riksforsamlinga på Eidsvoll. På stortinget 1818 var han 1. representant for Hedmark. Han var då medlem av 11 komitear, der i mellom komiteen om skattelova av 1816. Hoel var også med på tingsamlingane 1821 og det overordentlege storting 1822. Her var han med i 12 komitear. På desse stortinga høyrde Hoel til opposisjonen som tala for ein anti-deflasjonspolitikk.
Absolute Music 16
Absolute Music 16 er ei samleplate i den norske Absolute Music-serien og vart utgjeve i 199.
Jacob Hoel
Hoel nådde ikkje opp ved stortingsvala 1824, 1827, 1830, 1833. Ved dei tre siste vala enda han som 1. varamann (suppleant). Frå 5. mars 1833 møtte han likevel resten av stortingssesjonen, då representanten Evenstad hadde forfall.
Absolute Music 16
Innhald
Absolute Music 16
Jacob Hoel
Bondeleiaren Halvor Hoel var ein eldre bror.
Dennis Tito
Dennis Anthony Tito er ein amerikansk entreprenør og multimillionær. Han fekk kjendisstatus då han som den første romturisten nokonsinne, betalte for å komme med i eit romfartøy opp til verdsrommet.
Sjølv mislikar Tito å bli kalla for «turist», og føretrekk å bli kalla «uavhengig forskar», ettersom han gjennomførte fleire vitskaplege eksperiment i verdsrommet.
Tito har ein Bachelor of Science in Astronautics and Aeronautics frå New York University, og ein Master of Science in Engineering Science frå Rensselaer Polytechnic Institute. Han er medlem av Psi Upsilon og mottok eit æresdoktorat i ingeniørvitskap frå Rensselaer Polytechnic Institute 18. mai 2002. Han er og ein tidlegare vitskapsmann frå Jet Propulsion Laboratory hjå NASA. I 1972 starta han Wilshire Associates, eit føretak som syter for bistand og rådgjeving ifm økonomiske investeringar.
Frå leiinga i NASA vart Tito motteken med stor skepsis før oppskytinga, spesielt Daniel S. Goldin, som rekna han som «u-amerikansk» for å bruke Sojuz til romferda. Då Tito kom til Johnson Space Center for å byrje treninga på den amerikanske delen av den internasjonale romstasjonen, vart dei sendt heim. Robert Cabana frå NASA uttalte seinare at dei ikkje ville trena saman med Tito: «...We will not be able to begin training, because we are not willing to train with Dennis Tito.» Sjølv om angrepa mot romferda til Tito vart leda av leiiande personar innan NASA, vart romferda hans støtta av astronautar, kosmonautar, sivile og media, både i USA og Russland.
Svein Tarald Framnes
Svein Tarald Landa Framnes er ein norsk forfattar frå Fitjar. Han debuterte i 2011 med romanen Juletre til Afrika.
Deep Space 2
Deep Space 2-prosjektet, som vart skote opp januar 1999 som ein del av NASAs New Millennium-program, bestod av to avanserte minisondar sendt til Mars. Den eine av sondane var planlagt å vera den første sonden til å operera under overflata på ein annan planet. Deep Space 2-sondane var også dei første landarane til å bruka aeroshell i staden for fallskjermar eller rakettar for å redusera nedslagsfarten.
Kvar sonde vog 2,4 kg og var pakka inn i eit vernande aeroshell. Dei var om bord eit anna romfartøy, Mars Polar Lander. Ved framkomst 3. desember 1999 over sørpolregionen på Mars, skulle dei to basketballstore skalla bli sleppte frå hovudsonden og styrta inn i planetens atmosfære og treffa marsoverflata med ein hastigheit på over 644 km/t. Ved nedslaget skulle dei to skala sprekka opp og dei to sondane med storleik lik en grapefrukt skulle slå gjennom overflata og dela seg i to bitar. Den lågare biten ville gå så langt ned som 0,6 meter i bakken, medan den øvre delen ville bli verande på marsoverflata og senda data til Mars Global Surveyor i bane rundt Mars, som igjen ville senda dataa tilbake til Jorda. Dei to delane av sonden ville vera i samband via ein datakabel.
Sondane vart namnsette Scott og Amundsen etter sørpolsfararane Robert Scott og Roald Amundsen.
Mislukkinga
Sondane ser ut til å ha nådd Mars, men ein fekk aldri kontakt med dei etter landing. Det er ikkje kjent kva som gjekk gale. Krasjkommisjonen føreslo ei rekkje moglege grunnar for feilinga:
Bakgrunnsstoff
Deep Space 2-ferdprofil av NASAs Solar System Exploration
Kjetil Borch
Kjetil Borch er ein norsk roar som representerer Horten Roklubb. Han vart verdsmeister 2013 i dobbeltsculler saman med Nils Jakob Hoff og europameister 2018 i singlesculler.
Karriere
Borch og Nils Jakob Hoff rodde seg til ein fjerdeplass i dobbeltsculler VM 2010 på Lake Carapiro i New Zealand. Dei representerte Noreg under sommar-OL 2012 i London, men greidde ikkje å kvalifisera seg frå semifinale til finalen. Borch og Hoff gjekk deretter vidare til B-finalen, som dei vann og enda på ein samanlagt sjuandeplass. Under sommar-OL i Rio i 2016 tok Borch bronsemedalje i finalen i dobbeltsculler saman med makker Olaf Tufte.
Under europameisterskapen 2018 i Glasgow rodde Borch inn til gullmedalje i singlesculler, 0,7 sekund framom Mindaugas Griškonis frå Litauen.
Kaldvellkinn
Kaldvellkinn  er eit fjell i Oppdal i Trøndelag. Det har ei høgd på 1767 meter over havet og er det 550. høgaste fjellet i landet av fjella med primærfaktor på minst 50 meter.
Slobozia
Slobozia er ein by i Romania med om lag 50 000 innbyggjarar. Han er fylkeshovudstad i Ialomița fylke.
Melissokhóri
Melissokhóri (gresk Μελισσοχώρι) er ein distriktsby i periferieininga Thessaloníki i periferien Sentral-Makedonía i Hellas. Melissokhóri høyrer til kommunaleininga Mygdonía i kommunen Oreókastro.
Varhaug
Varhaug er kommunesenter og ein tettstad i Hå kommune på Jæren. Varhaug er ein stasjon på jarnbanen Jærbanen. I fylgje Statistisk Sentralbyrå budde det 2376 menneske på Varhaug den 1. januar 2004.
Varhaug kommune 1894-1964
Tettstaden Varhaug var tidlegare kommunesenter i Varhaug kommune i Rogaland fylke. Frå 1837 var Varhaug del av Hå formannskapsdistrikt. Hå vart i 1894 delt i Varhaug og Nærbø kommunar. Varhaug hadde då han vart etablert som sjølvstendig kommune 1 801 innbyggjarar. 1. januar 1964 vart Varhaug slegen saman med Nærbø og Ogna kommunar til den nye Hå kommune. Varhaug hadde ved samanslåinga 3 454 innbyggjarar.
Blåklettane
Blåklettane er ei lita åsgruppe som ligg 18 nautiske mil sørvest for Bamsefjell ved sørvestenden av Sør-Rondane. Dei vart kartlagde av norske kartografar i 1957 frå flyfoto tekne under U.S. Navy Operasjon Highjump, 1946–47.
Rosesbukta
Rosesbukta (spansk Golfo de Rosas, katalansk Golf de Roses) er den nordaustlegaste bukta på spanskekysten.
Bukta er 16 km brei og er danna av dalen El Fluvià. Her ligg òg elvemunningane til Manol og La Muga. Desse elvane drenerer sørsida av den austlege enden av Pyreneane og Alberes. Området vert ofte råka av den kraftige vinden tramuntana.
Ved bukta ligg feriestadane Roses, Castelló d'Empúries/Empúriabrava, Sant Pere Pescador, Empúries og L'Escala.
Bukta var opphavleg busett av grekarar som grunnla ein handelsstasjonen ved Empúries som seinare vart ein romersk by. Byen vart forlaten etter at vikingar og muslimar plyndra kysten. Området vart i mellomalderen ein del av grevskapet Empúries.
Gjennom det meste av mellomalderen var området eit myrområde med malaria. Drenering omgjorde myrområdet til eit jordbruksområde. I 1960-åra førte den aukande turismen til vidare utvikling av området med kanalar og villaer bygd på kunstige øyar mellom kanalane. Ein del av myrområdet finst framleis og er ein viktig stoppestad for trekkfuglar. Dette området er i dag naturparken Aiguamols de L'Empordà.
Ved bukta ligg òg den kjende spanske restaurantaen El Bulli.
Revelation av Journey
Revelation er det 13. studioalbumet til det amerikanske rockebandet Journey, og det første med songaren Arnel Pineda. Albumet inneheld elleve nye songar og elleve nyinnspelte versjonar av eldre songar (alle med Pineda), i tillegg til ein DVD (berre i Nord-Amerika) med ein konsert med den dåverande besetninga frå Las Vegas. Tre singlar skrivne av Neal Schon og Jonathan Cain vart sende til radio. Desse var «Never Walk Away,» «Where Did I Lose Your Love» og powerballaden «After All These Years». «Where Did I Lose Your Love» og «After All These Years» gjekk begge inn på adult contemporary-lista, der «Where Did I Lose Your Love» nådde 19. plassen og «After All These Years» nådde niandreplassen.
I 20078 gav Frontiers Records ut eit «eksklusivt, originalt bonusspor, 'Let It Take You Back'», til den europeiske utgåva av albumet.
Produksjon
Revelation vart spelt inn tidleg i 2008 i The Plant i Sausalito i California av John Neff.
Albumet kom ut 3. juni 2008 i USA på Nomota LLC (det personlege plateselskapet til Schon) og selt eksklusivt gjennom Wal-Mart, og i Europa 6. juni 2008 på Frontiers Records. I tillegg selte Wal-Mart ei avgrensa utgåve av ein ZVUE 1-gigabyte MP3-spelar med plate 1 og 2 av Revelation.
Albumet var produsert av Kevin Shirley, som òg produserte Trial by Fire o Arrival.
Utgjeving
Albumet gjekk rett inn på Billboard's Independent Albums-lista, andreplassen på Billboard Rock Album-liste, og femteplassen på Billboard 200. Det låg på sistnemnde liste i 42 veker. Albumet gjekk òg inn på albumlistene i ni andre land.
Revelation vart nominert til årets album i den årlege lesarundersøkinga til Classic Rock Magazine.
Den 18. desember 2008 hadde albumet selt til platinaplate i USA, det første som oppnådde denne statusen for Journey sidan Trial by Fire i 1996.
Medverkande
Journey
Absolute Music 17
Innhald
Absolute Music 17
Kvitholmen fyrstasjon
Kvitholmen fyrstasjon er eit fyr som ligg på ein liten holme nord for Hustadvika i Hustadvika kommune på Nordmøre.
På stasjonen står eit 12 meter høgt tårn av naturstein. I dag er det ikkje lyktehus på tårnet og fyrdrifta er erstatta av ei fyrlykt like ved. I tillegg til fyrtårnet bestod fyrstasjonen av eit lukka tun med maskinhus, bustader og uthus, samt naust og landing.
På grunn av alderen til fyrstasjonen og det sjeldne materialet tårnet består av er fyrstasjonen freda etter lov om kulturminne. Fuglelivet i området er òg freda etter lov om naturvern.
Det vart føreslått eit kystfyr i Hustadvika i 1828, men fyrkommisjonen vart ikkje einige om det burde stå på Kvitholmen eller på Ona. Etter ei utreiing vart det gjort synfaring i området i 1838 og Kvitholmen vart vald ut som den beste løysinga. Arbeidet tok til i 1840 og to år seinare stod fyrstasjonen ferdig.
Den første fyrdirektøren i landet var løytnant Arntsen og han to med seg 100 mann ut til Kvitholmen for å byggje fyrstasjonen. Tårnet vart bygd av gråstein frå austsida av Kvitholmen og hogd til. Andre material vart frakta med fartøy og føringsbåtar. Til innvendig fôring gjekk det med 39 000 murstein. Fyrstasjonen stod ferdig i 1842 og fyret vart første gong tent 1. september dette året. På toppen av det kvite steintårnet stod ei raud fyrlykt med 2. ordens linseapparet frå Frankrike. Lyshøgda var då 25 meter over havet med ei lysvidde på 15,1 nautiske mil.
24. - 26. februar 1854 vart fyrstasjonen råka av ein kraftig storm. Sjøen braut over det høgaste punktet på holmen (16 moh.) og slo ut vindauga i fyrmeisterbustaden i første etasje. Det meste av dei brulagde vegane vart borte og brønnen vart fylt med saltvatn.
Det var snakk om å opprette eit fyr til i nærleiken av Kvitholmen, men i staden vart det oppretta eit bifyr på same stad. Det stod ved sidan av det gamle fyret og etter nokre år vart det gjeve midlar til å flytte lykta på bifyret over på steintårnet. For å gje plass til denne store lykta kappa ein i 1906 av 8 meter av steintårnet, slik at det i dag har ei høgd på vel 8 meter.
I 1956 vart det bygd eit 12 meter høgt betongtårn og sett inn ei lykt med 3. ordens fyrapparat. I 1977 vart det sett inn ein Racon her.
Fyret vart automatisert og avbemanna 1990.
Daftah
Daftah er ein landsby nær Masafi i Dei sameinte arabiske emirata og styrt av emiratet Ras al-Khaimah. Han er omgjeve av fjell. Daftah ligg langs vegen til Fujairah i Hamdalen. I 2016 opna ein ny veg frå Daftah til Khor Fakkan med fem tunnelar gjennom fjella.
Daftah er hovudsakleg busett av Al Naqbi-stamma.
Arnel Pineda
Arnel Campaner Pineda er ein filippinsk songar og låtskrivar. Han vart kjend i Filippinane i 1980-åra og internasjonalt kjend i 2007 som den nye frontmannen og vokalisten i det amerikanske rock band Journey.
Folque
Folque gav ut åtte studioalbum, eit konsertalbum og nokre samlealbum. Dei første tre albuma vart gjeve ut på plateselskapet Phonogram. Dei to første Folque og Kjempene på Dovrefjell vart produsert av Øystein Sunde. Mesteparten av repertoaret til Folque var i utgangspunktet tradisjonell folkemusikk, men det vart òg komponert melodiar til folkelege tekstar, t.d. av Morten Bing til «No ha Jonsoknatta kome» og «Dans, dans, Olav Liljekrans».
Gruppa eksisterte frå 1973 til 1984, med nokre gjenforeiningskonsertar på 1990- og 2000-talet. Gruppa vart gjendanna i 2014 med Lisa (Helljesen) Ormestad som songar og spela den siste konserten sin på Rockheim i Trondheim 29. april 2017.
I byrjinga
I 1974 fekk gruppa spele inn ein demo i kjellaren til Øystein Sunde. Sunde tok demoen med seg til Phonogram. Den første plata, Folque, vart utgjeve same år. Sunde var produsent på plata, og på trommar hadde dei med Thor Andreassen.
Banda byrja allereie å sprekke før plata vart sloppe. Personlege og musikalske usemjer førte til at Jørn Jensen slutta som gitarist og vart erstatta av Lars Helljesen. Bandet følte no at det var naudsynt med ein fast trommeslagar, så innan gruppa gjekk i studio for å spele inn Kjempene på Dovrefjell i 1975, hadde Morten Jakobsen byrja i gruppa. Same haust reiste Trond Øverland til India, så Eilif Amundsen skifta over frå banjo til bassgitar.
Nye medlemmar
Etter innspelinga av Vardøger i 1977, slutta Lisa Helljesen og Trond Villa. Song og fele vart difor overteke av Jenn Mortensen (song) og Øyvind Rausa (fele). I 1978, etter at Vardøger hadde selt dårleg, mista Phonogram interessa for gruppa. Gruppa takka difor ja til platekontrakt med MAI. Resultatet vart Dans, dans Olav Liljekrans. Tittelsporet vart ein av dei mest populære låtane til gruppa, sjølv om plata kanskje var den svakaste plata til Folque.
Folque spelte inn endå ei plate på MAI. Fredløs kom ut i 1980. På denne plata fekk Jenn Mortensen for alvor vist at ho kunne synge og Øyvind Rausa at han kunne spele fele. Eilif Amundsen hadde slutta i bandet, og no var det Per Vestaby som spelte bass. Arvid Esperø var produsent for gruppa på plata.
I 1980 skjedde det endringar igjen. Ny trommeslagar, Pål Søvik, og ny bassist, Roald Thomesen, og nytt plateselskap, Talent. Den nye plata, Landet ditt, var sterkt prega av komposisjonane og syntheiszierane til Rausa.
Nærbø
Nærbø er ein tettstad i Hå kommune på Jæren, og eit namn som vert nytta som etternamn. Jarnbanen Jærbanen har stasjon på Nærbø. Politikken i Hå kommune er særkjenna av ulike bygdelister, for å ta vare på bygdene sine interesser etter kommunesamanslåinga i 1964. Frå 2003 fekk Nærbølista ordførarvervet i Hå kommune.
Jærmuseet ligg ved Nærbø, og legg vekt på historia til jordbruket på Jæren. På Nærbø er det mykje verksemd og industri knytt til jordbruket.
Nærbø kommune 1894-1964
Nærbø er namn på ein tidlegare norsk kommune i Rogaland fylke. Frå 1837 var Nærbø del av Hå formannskapsdistrikt. Hå vart i 1894 delt i Nærbø og Varhaug kommunar. Nærbø hadde då kommunen vart etablert som sjølvstendig kommune 1 806 innbyggjarar. 1. januar 1964 vart Nærbø kommune slegen saman med Ogna og Varhaug kommunar til den nye Hå kommune. Nærbø hadde ved samanslåinga 3 926 innbyggjarar.
Folque
Slutten for gruppa
Siste fasen i historia til Folque byrja då Rausa slutta i 1981. Gruppa stod utan felespelar. Difor var det gitar og mandolin som overtok soloane, og gruppa viste seg å klare seg tålelig bra utan fele. Sort messe, vart spelt inn året etter. Albumet var dominert av Lars Helljesen som komponist og arrangør og Morten Bing som tekstforfattar og komponist. Arvid Esperø var tilbake som produsent.
Sommaren 1984 fekk Folque tilbod om å spele på ein festival i Danmark, og til trass for at bandet omtrent var oppløyst, takka dei ja. Gruppa fekk med seg Øyvind Rausa igjen, og dessutan Trond Øverland på bass. På Midt-Fyn festivalen stod eit band som ikkje hadde spelt saman på lenge, etter ein slitsam tur med gitarar under armen på fly og tog frå Oslo til Fyn, med stressa arrangørar som ikkje gav tid til lydtest. Konserten som skulle bli den siste til Folque på mange år vart teke opp og resultatet vart konsertalbumet Dans, dans utgjeve i 1991. Denne innspelinga var ikkje planlagt på førehand, og då Folque stod på scena visste dei ikkje at konserten vart teke opp.
Folque vart formelt oppløyst i 1984, men utover på 1980-talet spelte Jenn Mortensen, Lars Helljesen og Morten Bing saman som Jomfue Mortensens Trio. Folque kom saman igjen for å spele konsertar både på 1990- og 2000-talet. Dei hadde den siste konserten sin på Norsk Folkemuseum jonsokafta 2004.
Folque vert samla att i 2014 med Lisa (Helljesen) Ormestad, sång, Øyvind Rauset, fele, Lars Helljesen, gitar, Morten Bing, gitar/banjo/dulcimer/mandola, Trønd Øverland, bass og Alexander Lindbäck, trommer. Dei spela på John Dee og Rockefeller i Oslo i 2014, 2015 og 2017, og den siste konserten sin på Rockheim i Trondheim 29. april 2017.
Festivalar
Folque har spelt på følgjande festivalar :
Nystugguhøa
Nystugguhøa  er eit fjell i Oppdal kommune i Trøndelag. Det har ei høgd på 1754 meter over havet og er det 588. høgaste fjellet i landet av fjella med primærfaktor på minst 50 meter.
Dalevågen
Dalevågen er ein 4 km lang fjordarm av Veafjorden i Vaksdal kommune som strekkjer seg nordaustover ved Stanghelle til utløpet av Daleelva. I tillegg til Stanghelle ligg jordbruksområdet Helle ved fjorden, og langs vestsida går jernbana og ein gammal veg. Det går tre bruer over Dalevågen; ei bil- og ei jernbanebru ved Stanghelle og ei bilbru ved Helle. Dalevågen inneheld for det meste brakkvatn.
Bulken i Dronning Maud Land
Bulken er ein ås, 2220 moh, som ligg 3 nautiske mil nord for Balchenfjella i Sør-Rondane. Han vart kartlagd av norske kartografar i 1957 frå flyfoto tekne under U.S. Navy Operasjon Highjump, 1946–47.
Raudhøa
Raudhøa  er eit fjell i Oppdal i Trøndelag. Det har ei høgd på 1725 meter over havet og er det 661. høgaste fjellet i landet av fjella med primærfaktor på minst 50 meter.
Eknes
Eknes er i bygd som ligg i Osterfjorden i Alver kommune, ca. 50 km frå Bergen.
Historie
Eknes er eigentleg berre ein gard frå gamalt av, ein av dei eldste i Osterfjorden. Eknes er delt i to delar; Neregard og Oppegard. Eit bevis på at Eknes er ei så gamal bygd, er gravhaugane på Nedre Eknes (Neregard), som er frå vikingtida. Men det er berre Nedre Eknes som har slik høg alder, for det er ikkje funne nokre oldtidsleivningar på Øvre Eknes (Oppegard).
Verksemder
Eknes har hatt fleire verksemder, nokre frå gammalt av, og nokre frå nyare tid: Det flytta verksemda til Eknes i 2005. Butikken og båtverkstaden opna 19. februar det året.
Dahaminah
Dahaminah er eit stammeområde i Ras al-Khaimah i Dei sameinte arabiske emirata.
Brusand
Brusand er ein tettstad i Hå kommune på Jæren. Brusand er ein stasjon på jarnbanen Jærbanen. Staden har.
Aten prefektur
Aten prefektur (gresk Νομός Αθηνών, Nomós Athinón) var eit prefektur i Hellas. Det var ein del av periferien Attikí og var òg ein del av storprefekturet Aten-Pireus. Hovudstaden i prefekturet var byen Aten, som òg er hovudstad i Hellas. Området er lite og tett folkesett og dekkjer sentrale område av storbyområdet til Aten.
Administrativ inndeling
Frå 2011 er det tidlegare prefekturet delt i dei fire periferieiningane Sentral-Aten, Nord-Aten, Vest-Aten og Sør-Aten.
Absolute Music 18
Absolute Music 18 er ei samleplate i den norske Absolute Music-serien og vart utgjeve i 1996.
Innhald
Absolute Music 18
Cecilie Hansen
Cecilie Hansen er ein norsk samisk politikar for Senterpartiet. Frå 2017 til 2021 var ho medlem av Sametinget, innvald frå valkrets Austre.
Hansen var ordførar i Sør-Varanger kommune i Finnmark frå 2011 til 2015.
Sirevåg
Sirevåg er ein tettstad i Hå kommune på Jæren. Sirevåg er ein stasjon på jarnbanen Jærbanen. Staden har.
Namnet Sirevåg eller Sirevaag vert òg nytta som etternamn.
Dayah
Dayah er ein by i Ras al-Khaimah i Dei sameinte arabiske emirata.
Górnik Zabrze
Klub Sportowy Górnik Zabrze er ein polsk fotballklubb som spelar i Orange Ekstraklasa. Klubben vart stifta i 1948.
Statsforvaltar
Statsforvaltaren (statsforvaltarembetet) fungerer som staten sin forlengde arm, og er eit upolitisk forvaltings- og tilsynsorgan på regionalt nivå i Noreg. Embetet utøver dei høgste sivile forvaltingsoppgåvene i eit fylke på vegner av den norske stat.
Organisering
Statsforvaltarembetet vert leia av ein statsforvaltar. Statsforvaltaren vert tilsett av regjeringa, og som regjeringa sin fremste representant i fylket skal han sjå til at vedtak sette av sentraladministrasjonen (Stortings- og regjeringsvedtak) vert gjennomførte i fylket. Under statsforvaltaren har ein ulike avdelingsdirektørar som har ansvar for kvart sitt fagområde.
Oppgåver
Statsforvaltaren, med administrasjonen, har oppgåver og tilsyn innanfor:
Statsforvaltaren skal òg kontrollere kommunale budsjett og låneopptak i kommunane, og skal vidare handsame klagar på fylkeskommunale og kommunale vedtak.
Statsforvaltarembetet skal i tillegg samordna statlege etatar i fylket under ei krise, men òg elles.
Kvart fylke har sin statsforvaltar, med unntak av Oslo og Viken som har ein sams. Det er dermed ti statsforvaltarar i Noreg.
Historie
Statsforvaltarembetet har røter attende til ordninga med sysselmenn i mellomalderen. I 1662, under eineveldet i Danmark-Noreg, vart len og syssel avløyste av amt, og dermed oppstod amtsnemninga. I 1919 skifta så amta namn til fylke, og amtmannen vart til fylkesmann. Reforma av 1975, som tredde i kraft frå 1976, skilde fylkesmannen frå fylkeskommunen, han vart dermed ein eigen forvaltingsinstitusjon. I 2020 vart embetet omdøypt til statsforvaltar.
Lina Undrum Mariussen
Ho debuterte i 2011 med diktsamlinga Finne deg der inne og hente deg ut, og fekk Tarjei Vesaas' debutantpris. I grunngjevinga frå Det litterære Råd i Den norske Forfatterforening heitte det mellom anna: «(... ) vi har å gjera med ein poet som viser ein genuin musikalitet i det strofiske; ei varm innføling i det emosjonelle og biletlege; og ein moden autoritet i skriveposituren.»
Mariussen er utdanna litteraturvitar og arbeider ved Norsk Barnebokinstitutt i Oslo.
Kråkvasstind
Kråkvasstind  er eit fjell i Oppdal i Trøndelag. Det har ei høgd på 1699 meter over havet og er det 764. høgaste fjellet i landet av fjella med primærfaktor på minst 50 meter.
Vigrestad
Vigrestad er ein tettstad i Hå kommune på Jæren. Kring Vigrestad er det mykje landbruk. I tettstaden er det noko industri. Vigrestad er ein skulestad med barneskule og storskule.
Vigrestad er ein stasjon på jarnbanen Jærbanen. Det har vore togstasjon på Vigrestad frå 1878, då Jærbanen opna. I starten voks tettstaden fram kring togstasjonen. Toget mellom Oslo og Stavanger på Sørlandsbanen køyrer forbi Vigrestad, men stoggar ikkje der. Vigrestad stasjon ligg 49,22 kilometer frå Stavanger og 549,75 kilometer frå Oslo langs Sørlandsbanen. Stasjonen ligg 32,6 meter over havet.
Petit Vélan
Petit Vélan er eit fjell i Wallis-Alpane i Sveits, nordvest for Mont Vélan.
Trudi Canavan
Trudi Canavan er ein australsk fantasyforfattar, mest kjend for bokserien «The Black Magician Trilogy».
Trudi Canavan vart fødd i Melbourne i Australia i 1969. Ho interesserte seg tidleg for litteratur, kunst og musikk. Av desse fann ho kunst som den mest sannsynlege greina å overleve på, så ho tok eit studium innan «Promotional Display» på Melbourne College of Decoration. Her fekk ho òg ein pris for beste karakter i kunstfag («Art Subjects») i 1988.
Hennar første jobb var hos Lonely Planet Publications, der ho jobba som designar, kartteiknar og illustratør. I 1995 byrja ho òg hos eit Australsk science fiction-blad, Aurealis. Same året starta ho eit eige frilansselskap med namnet «The Telltale Art». Her jobba Canavan med å tilby tenester som illustratør, grafisk designar og kartteiknar.
Hennar andre bokserie, «Age of the Five» har òg selt seg inn på fleire bestseljarlister.
I 2006 byrja Canavan å jobbe med å skrive bøker som kronologisk ligg føre og etter «The Black Magician Trilogy».
Santanderbukta
Santanderbukta er både ein comarca i Cantabria og det største estuaret på nordkysten av Spania, med eit areal på 22,42 km², ei lengd på 9 km og ei breidde på 5 km. Sidan byen Santander og storbyområdet til byen ligg ved bukta, bur nesten halvparten av folkesetnaden i regionen rundt bukta. . Den menneskelege påverknaden på bukta er derfor stor.
Ved munningen av bukta ligg Sardinero-strendene og Mouroøya med eit fyr. Innløpet til den indre delen av bukta er mellom Magdalenahalvøya og sandbankane på El Puntal, ei lang rekkje strender og sanddyner som vernar dei indre områda av bukta.
Store myrområde rundt bukta er drenerte og i dag nytta som grassletter, hamneområdet i Santander og nye industri- og bustadområde.
Elvar og riaer
Fleire elvar munnar ut i Santanderbukta. Dei viktigaste av desse er Solia, San Salvador, Astillero, Ria del Carmen, Ria del Roas, Ria de Cubas og Miera.
Lääni
Lääni er på finsk språk nemninga på regional inndeling av Sverige og Finland tilsvarande norske fylke. Den parallelle nemninga på svensk, både i Sverige og Finland, er län. Den norske nemninga på dette er len.
Lærdalsfjorden
Lærdalsfjorden er ein 9 km lang fjordarm på sørsida av Sognefjorden i kommunane Lærdal og Sogndal i Vestland. Han strekkjer seg søraustover til Lærdalsøyri.
Fjorden har innløp mellom Sva i sør og Fodnes i nord. E16 går langs sørsida av fjorden, mellom anna gjennom grenda Sæbø om lag 2 km før botn av fjorden ved Lærdalsøyri. Fjorden ligg mellom fjella Grånosi (1200 moh) på sørsida og Vetanosi (1136 moh) på nordsida. Lærdalselvi munnar ut i fjorden ved Lærdalsøyri.
Dagmar
Dagmar er eit kvinnenamn av slavisk opphav som kom i nordisk bruk i norrøn tid. Det har norsk namnedag den 27. september.
Namnet kjem frå slavisk Dragomir som er sett saman av 'kjær' og 'fred'. Det kom til Norden med ektemaken til Valdemar Sejr, Markéta Dragomir. Namnet hennar blei forstått som Dagrmær, samansett av dagr, 'dag', og mær, 'møy'.
Andre eldre former er Dagmár, Dagmor og Dagmey, der det siste framleis er utbreidd på Island.
Dagmar var mykje gjeve til norske jentebarn rundt år 1900.
Län
Län er på svensk språk nemninga på regional inndeling av Sverige og Finland tilsvarande norske fylke. Den norske nemninga på dette er Len. På finsk språk er nemninga Lääni.
Absolute Music 19
Absolute Music 19 er ei samleplate i den norske Absolute Music-serien og vart utgjeve i 1997.
Innhald
Absolute Music 19
Neris
Neris (belarusisk Вя́льля, Vialla, eller Ві́лія) er ei elv som renn gjennom Belarus og Vilnius i Litauen før ho renn ut i elva Nemunas ved Kaunas i Litauen. Lengda hennar er 510 km.
Bulken
Bulken er ei bygd i Voss herad ved vestenden av Vangsvatnet. E16 og Bergensbanen passerer gjennom bygda og her ligg Bulken stasjon.
Neris
Neris renn igjennom både Vilnius og den tidlegare hovudstaden i Litauen, Kernavė. Langs breidda av elva ligg det mellom anna gravhaugar for heidenske litauarar, mellom anna 25 km frå Vilnius. Her finst det mytologiske steinar og ei heilag eik.
Bulken
Bulken idrottslag høyrer heime på Bulken.
Elvesurfing
Omlag 500 meter frå Bulken stasjon ligg Bulkenbølgja, som trulig er Noregs mest kjende bølgja for elvesurfing. Bølgja er surfbar når vannføringa er mellom 125 og 150 kubikkmeter per sekund. Gjennomsnittleg vasstemperatur frå mai til juli er omtrent 8 °C. Surfing på Bulkenbølgja har vore med i ekstremsportveko.
Gammaglimt
Gammaglimt er dei mest kraftige eksplosjonane i universet sidan Big Bang og det mest lyssterke fenomenet ein kjenner til. Gammaglimt skjer på avstandar av milliardar av lysår og består av ein kraftig utladning av gammastråling og ein seinare etterglød i synleg lys. Gammaglimt kan vara i alt ifrå millisekund til fleire minutt.
Opphav
Det finst ulike teoriar for kva som er opphavet til gammaglimt:
I det første scenarioet går kjernen til ei massiv stjerna tom for kjernar som kan fusjonerast med energigevinst. Dette skjer når kjernen består av jern, og kjernen vil no kollapsa til eit svart hòl om stjerna er massiv nok. Store mengder frigjord energi vil so skapa to jetstråler av partiklar med relativistisk fart som går ut frå polane til stjerna. Dette vil kunna bli observert som eit gammaglimt om ei av jetstrålene peikar mot jorda.
I det andre scenarioet vil samanslåinga av to nøytronstjerner eller ei nøytronstjerna og eit svart hòl føra til at store energimengder blir frigjorde og igjen gje opphav til to jetstråler som kan registrerast som gammaglimt.
Sarrebourg
Sarrebourg (tysk Saarburg) er ein liten by og kommune nordaust i Frankrike. Han er sous-préfecture (underprefektur) i departementet Moselle i regionen Lorraine, og har om lag 13 000 innbyggjarar. Byen ligg ved elva Sarre.
Historie
Byen vart grunnlagd som ein romersk stasjon for 2000 år sidan langs vegen mellom Reims og Strasbourg ved ein vadestad i elva Sarre. Med ein slik strategisk viktig plassering utvikla byen seg til eit kommersielt senter.
På midten av 200-talet invaderte germanarar den romerske provinsen ved Rhinen, og dei første festningsverka vart bygd. I åra 259/260 fall den romerske grensa. Frankarar busette seg så i området, og då dei merovingiske kongane styrte området var byen framleis eit viktig senter, men under det karolingiske styret vart byen knapt nemnd.
Sarrebourg vart verna av biskopen i Metz fram til Henrik Fuglefangar annekterte Lorriane til Austfrankarriket. Sarrebourg vart så eit len under biskopane av Metz. I 1240 vart festningsverka i byen utvida, og byen blømde økonomisk fram til 1300-talet. Produksjon av glas og kermaikk stod for mykje av denne veksten.
Forholdet til Metz vart derimot dårleg, og Sarrebourg bad om å få vern av hertugen i Lorraine. Under trettiårskrigen vart byen lagd aude, og pest og svolt følgde i åra etter. Dette førte til at Leopold, hertug av Lorraine til slutt inviterte immigrantar frå Tyrol, Sveits og Italia til Lorraine.
Med Freden i Vincennes i 1661 vart Sarrebourg ein del av Frankrike, og høyrde no til ei landstripe som knytte Frankrike til Alsace, og som delte Lorraine i to. Den øydelagde byen vart bygd opp att.
Frå 1871 til 1919 høyrte Sarrebourg til Tyskland, og vart igjen teke av Tyskland under den andre verdskrigen. I dag er Sarrebourg igjen eit blømande kommersielt senter med industri som baserer seg på metall, trykkeri, skoproduksjon og jordbruksprodukt.
Peder Anker
Peder Anker var ein norsk godseigar, embetsmann og statsmann, Norges første statsminister frå 18. november 1814 til 1. juli 1822.
Liv og gjerning
Anker var fødd i Christiania. Han studerte ved universitetet i København i to år. Deretter var han og brørne og to syskjeborn i utlandet i fem år. Heim kom han i 1767. I 1773 kjøpte han storgarden Bogstad gard med skogar og sagbruk. Seinare kjøpte han opp skogeigedomar nord og vest for Randsfjorden. År 1791 erverva han Bærum jernverk og skogane som høyrde verket til. Anker kjøpte i 1820 både Moss Jernverk og Hakadal jernverk.
I 1788 vart Anker utnemnd til titulær generalkrigskommissær og var medlem av feltkommissariatet under felttoget i Sverige. 30. januar 1789 vart han generalvegintendant i Akershus stift. Gjennom den posisjonen leia han størstedelen av dåtidas vegbygging i Noreg. Saman med generalvegmeistrane N. F. Krohg og G. A. Krogh la Anker hovudlinjene for det norske vegnettet. Innan utgangen av 1700-talet var den trondhjemske hovudveg over Gudbrandsdalen istandsett etter skadane etter Storofsen i 1789. Hovudvegen frå Christiania til vestlandet, hovudvegen til Svinesund og den bergenske hovedveg over Valdres var dei store årane i vegnettet som låg fullt utbygde omkring 1800.
Anker kosta Vækerøvegen frå Bogstad til utskipingshamna Vækerø ved Bestumkilen og byrja bygge køyreveg vidare nordover gjennom Sørkedalen. I 1807 sette han i gang bygginga av anlegget Kjerraten i Åsa (tysk: Kehrrad, 'vendehjul'), eit mekanisk system med kjettingar og vasshjul for å frakte tømmer frå Steinsfjorden på Ringerike opp åssida til Damtjern og Storflåtan på Krokskogen for vidare fløyting ned Sørkedalsvassdraget.
Anker vart 1809 slegen til riddar, seinare til kommandør og i 1812 til kommandør med storkors av Dannebrog. I krigsåra frå 1807 stod han prins Kristian August nær og fekk kontakt med svenske politikarar gjennom svigersonen Herman Wedel Jarlsberg.